  Майя Бывальцева 8-тӥ южтолэзе Удмуртиын кезьыт тол куазез возьмало, лымыяны кулэ ӧвӧл. «ВКонтакте» вотэсысь бамаз со сярысь ивортэ элькунысь Гидрометцентрлэн пресс-секретарез Алла Шумихина. 8-тӥе потон уе температура -17…-22 градусозь лэзькоз, нуназе -6…-11 градус луоз. Тӧл со нуналэ ляб пельтоз. Алла Шумихина, Удмуртиысь Гидрометцентрлэн пресс-секретарезВуоно уе Удмуртиын лымы усёз, куд-ог интыосын (нырысь ик уйпал ёросъёсын) зол лымыялоз. Ӵуказе тӧло луоз но кезьытскоз. Шумихиналэн кылъёсызъя, 6-тӥ южтолэзе лымы сокем трос уз луы ни, но тӧл кужмоялоз, куд-ог дыръя секундскын 15–17 метрозь пельтоз. Каллен пельскоз но сюресъёс вылын лымы пуктосъёс луозы. Арктикаысь кезьыт омыр вуыны кутскоз, кезьытскоз. Кӧснуналэ потон уе -10…-15 градус луоз шуыса чаклало, вирнуналэ потон уе (7-тӥ южтолэзе) -15…-20 градус луоз ни.  Тегъёс: Гидрометцентр Удмуртия куазь  